cyanic-selkie/wikianc huggingface dataset:
Det danske ostindiske kompani
Historie
Danskene ble raskt en del av den regionale handelen i Asia. Hvorav de blant annet kjøpte tekstiler i India for deretter å bytte det mot krydderier på Sulawesi og Java. Etter hvert så greide de også å opparbeide seg en enorm gjeld der de drev handel. Denne gjelden var desidert verst på 1640-tallet. På grunn av denne gjelden kom det til flere stridigheter mellom danskene og kongen av Tanjore, noe som førte til at Trankebar ble beleiret gang på gang. Men fortet Dansborg holdt alltid stand mot de indiske styrkene til Tanjore.
Hovedproblemet for det danske kompaniet var at altfor mange av skipene som seilte mellom Europa og Trankebar forliste. Dette førte til at kompaniet ble et rent pengesluk for danskene, og derfor ble det første kompaniet avviklet av kong Frederik III i 1650. Verken kongen eller de gjenværende investorene var interessert i å bruke mer kapital på det store sjansespillet i Østen.
I 1729 ble selskapet nedlagt for deretter å bli omgjort til det Asiatisk Kompagni et år senere.
I 1772 mistet kompaniet sitt monopol på handelen, og i 1779 ble kompaniet omgjort til en kronkoloni. Under Napoleonskrigene angrep den britiske flåten København. Dette førte til at britene stakk av med hele den danske flåten så vel som øya Helgoland. Til slutt solgte Danmark sine besittelser i India til Storbritannia i 1845, en handling som endte den danske tilstedeværelsen i India for godt.
Yi Sun-sin-brua
Yi Sun-sin-brua er ei hengebru i Sør-Korea, som ble ferdigstilt i mai 2012. Brua knytter sammen byene Yeosu og Gwangyang sørøst i provinsen Sør-Jeolla. Brospennet ble ferdiggjort 20. januar 2012, og brua blir 2260 meter lang, hvorav bruspennet blir 1545, noe som gjør den til verdens fjerde lengste og Koreas lengste hengebru, målt i lengde mellom brutårn.
Brua er oppkalt etter den koreanske admiralen Yi Sun-sin, best kjent for å ha tatt initiativ til bygging av verdens første jernbeslåtte krigsskip, de såkalte geobukseon eller skilpaddeskipene. Ved hjelp av disse ble angrep fra den japanske marinen slått tilbake.
Brudesignet er fra Yooshin corporation, mens konstruksjonen utføres av DAELIM Industrial Company. Konstruksjonsarbeidet startet i oktober 2007. En bru med samme navn er konstruert i Sør-Gyeongsang.
MacBook Air
MacBook Air er en ultraportabel bærbar Macintosh fra Apple Inc. Steve Jobs introduserte den på Macworld Conference & Expo den 15. januar 2008. Apple hevder at dette er «verdens tynneste bærbare datamaskin», på det tynneste er den 0,41 cm tykk og på det tykkeste er den 1,93 cm.
Beskrivelse
For å redusere maskinens størrelse og vekt fjernet Apples ingeniører en del egenskaper som lenge har vært standard på deres bærbare datamaskiner. Det er Apples første bærbare maskin siden PowerBook 2400c uten en innebygd stasjon for enten disketter, CD eller DVD. Brukere kan kjøpe en ekstern USB SuperDrive, eller bruke den innebygde programvare som kalles Remote Disc for å få tilgang til den optiske stasjonen på en annen maskin. Det er også Apples første bærbare maskin siden den opprinnelige iBook som mangler en FireWire-port. Den mangler også Ethernet-utgang, men det er mulig å kjøpe en ekstern enhet som gir Ethernet-tilgang via USB. Prosessoren er en Intel Core 2 Duo som er endret for bruk i MacBook Air, slik at den fysiske størrelsen er 60 % mindre. Maskinen har det magnetiske låsesystemet fra MacBook og aluminiumskarosseri som MacBook Pro. Styreflaten har mulighet for å utføre såkalte Multi-touch-bevegelser, akkurat som iPhone, noe som er en forbedring i forhold til styreflaten på tidligere bærbare maskiner fra Apple.
«Verdens tynneste»
Selv om Apple i sin pressemelding kaller MacBook Air for «verdens tynneste bærbare datamaskin», har det blitt produsert maskiner som har vært enda litt tynnere, bl.a. HP/Mitsubishi Pedion i 1997 og Toshiba Portege 2000.
Remote disc
MacBook Air kan trådløst få tilgang til en optisk stasjon på en annen Mac eller Windows PC som har installert programmet Remote Disc, på denne måten kan programvare som ligger på en CD eller DVD installeres. Systemprogramvaren som følger med maskinen på DVD kan også reinstalleres på denne måten. Remote Disc støtter oppstart over nettverk, slik at MacBook Air kan starte fra installasjons-DVD-en selv om den er i en annen datamaskins optiske stasjon.
Reparasjoner
I motsetning til Apples andre bærbare maskiner, har ikke MacBook Air noen deler som kan skiftes av brukeren selv. Harddisken, internhukommelsen og batteriet er forseglet i maskinen. Apple må ha maskinen inn på verksted for å bytte batteriet.
Miljøprofil
Ifølge Apple, er MacBook Air konsernets mest miljøvennlige bærbare datamaskin, med et karosseri helt i aluminium og en kvikksølv- og arsenikkfri skjerm. Kretskortene som kommer fra Apple er konstruert uten bromerte flammehemmere og PVC. Selve emballasjen har 56 % mindre volum enn en vanlig MacBook.
Adelardo López de Ayala
Adelardo López de Ayala y Herrero (født 1. mai 1828 i Guadalcanal i Sevilla, død 30. januar 1879 i Madrid) var en spansk dramatiker og politiker.
Milagros
Milagros er et spansk kvinnenavn som betyr «mirakel». Navnet er tatt fra ett av de spanske epitetene til jomfru Maria: Nuestra Señora de los Milagros.
Heteropsyllus nanus
Heteropsyllus nanus er en art av leddete hoppekreps innen en slekt som ble beskrevet første gang av T. Scott i 1894. Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Georg Ossian Sars i 1920.
Felix Genn
Felix Genn (født 6. mars 1950 i Burgbrohl i Rheinland-Pfalz i Vest-Tyskland) er en tysk katolsk prelat og biskop.
Liv og virke
Etter ordinasjonen til prest i 1976 ble Genn utnevnt til kapellan i Bad Kreuznach. Deretter arbeidet han som viserektor, spiritual og lærer ved forskjellige presteseminarer.
Den 16. april 1999 ble Genn utnevnt av pave Johannes Paul II til hjelpebiskop av Trier bispedømme og til titulærbiskop av Uzalis. Han ble bispeviet av Triers biskop Hermann Josef Spital; medkonsekratorer var hjelpebiskop Alfred Kleinermeilert (Trier) og biskop Franz-Josef Bode av Osnabrück.
Episkopalgenealogi
Hans episkopalgenealogi er:
Torkil Bye
Torkil Bye (født 11. april 1942) er en prisbelønt norsk fløytist og professor ved Norges musikkhøgskole.
Han er sønn av Herman Bye og pianistinnen Ebba Isene (1919–2009) og ble 16 år gammel ansatt i Den Norske Operas orkester som vikar. Etter studier i Zürich i 1961 fikk han stillingen som solofløytist i Musikkselskapet Harmoniens orkester og ble til 1966. Han var så solofløytist i San Antonio Symphony frem til 1970.
Bye var alternerende solofløytist i Oslo Filharmoniske orkester 1970–1985 og solofløytist 1985–2007. Han mottok sammen med Brynjar Hoff Spellemannprisen 1973 i klassen klassisk musikk/samtidsmusikk for en plate med verker av Mozart. I 1981-82 gjestet han som professor ved The University of Texas at Austin der han også videreførte sitt flysertifikat fra 1973. Selv har han vært førsteamanuensis både ved Østlandets Musikkonservatorium og Norges musikkhøgskole. Bye har gitt mesterklasser i Europa, Japan, USA, Argentina og Peru.
Blant hans mange elever står Tom Ottar Andreassen i første rekke som solofløytist og kammermusiker og som Torkil Byes etterfølger som professor i fløyte og kammermusikk ved Norges musikkhøgskole fra høsten 2009 og som solofløytist i Oslo Filharmoniske Orkester fra 2015. Byes sønn er fløytemekaniker og flyger.
Barbara Bush
Bakgrunn
Barbara Pierce vokste opp i Rye i Westchester County rett nord for New York. Hennes far Marvin var sjef for forlaget McCall, mens hennes mor Pauline, som var datter av en dommer fra Ohio, var en samfunnsengasjert hjemmeværende husmor. Hun kom senere på kostskolen Ashley Hall i Charleston i Sør-Carolina.
En av hennes forfedre, New England-kolonisten Thomas Pierce, var også forfar til USAs 14. president Franklin Pierce.
Ekteskap og familie
Da Barbara var 16 år traff hun George H.W. Bush, og de to forlovet seg ett og et halvt år senere, rett før George dro avsted for å tjenestegjøre som pilot i andre verdenskrig. Da han kom tilbake på permisjon hadde Barbara Pierce oppgitt studiene sine ved Smith College i Northampton i Massachusetts. To uker senere, 6. januar 1945, ble de to gift.
De var gift i lengre tid enn noe annet presidentpar i amerikansk historie, og fikk seks barn: George, Pauline Robinson «Robin» (20. desember 1949 – 11. oktober 1953, der hun døde av leukemi), John Ellis, Neil, Marvin og Dorothy Walker.
Politikerfrue, førstedame
Barbara Bushs liv var preget av ektemannens politiske karriere. Årene 1967–1971 var han medlem av Representantenes hus i den amerikanske Kongressen. I 1980 stilte han som presidentkandidat i republikanernes primærvalg, og ble, etter å ha innstilt sin kampanje, valgt som Ronald Reagans visepresidentkandidat. De to vant det påfølgende presidentvalget. I 1988 lanserte han sitt kandidatur til å etterfølge Reagan i presidentembedet, og slo den demokratiske utfordreren Michael Dukakis i det påfølgende presidentvalget. Han tapte presidentvalget i 1992 for den demokratiske kandidaten, Bill Clinton.
Etter politikken
Etter presidentperioden bosatte de seg i Houston i Texas. Bush-familien har også et sommerhus i Kennebunkport i Maine.
Barbara Bush satt i styrene for AmeriCares og Mayo Clinic og stod i spissen for sin egen Barbara Bush Foundation.
Barbara Bush skrev to bøker, Millie's Book, 1990, og en selvbiografi, Barbara Bush: A Memoir, 1994.
Sønnen George W. Bush var president i USA fra 2001 til 2009, slik at Barbara er én av to førstedamer som også var mor til en president. Den andre var Abigail Adams, som var gift med president John Adams og mor til USAs sjette president John Quincy Adams.
To skoler i Texas, én i Houston og én i Dallas-forstaden Grand Prairie, er oppkalt etter henne. Det er den ene av George W. Bushs døtre også.
Barbara Bush døde 17. april 2018 i en alder av 92 år.
Stiftelsen
Stiftelsen var en norsk visegruppe 1972–75 og 1979–82. Blant gruppens første medlemmer var senere leksikonredaktør Petter Henriksen, og i gruppens andre fase var Kari Bremnes medlem.
Stiftelsen ga ut to plater Kva hjelp det å syngje (Spellemannprisen 1974 i klassen gruppe) og Stiftelsens fristelser (1981). Gruppen deltok i norsk Melodi Grand Prix 1982.
Den magnetiske nordpol
Jordens magnetiske nordpol er det punktet pila på et kompass peker mot.
Det er det punktet på den nordlige halvkule der retningen av den magnetiske akse skjærer jordoverflaten. Dette i motsetning til den geografiske nordpol som defineres som det punkt der jordens omdreiningsakse skjærer jordoverflaten. Innen fysikken definerer man den enden på en magnet som dreier seg mot nord, som magnetens nordpol. Dermed er jordas magnetiske nordpol innen fysikken, en magnetisk sydpol, mens den magnetiske sydpol egentlig er en nordpol.
Iljusjin Il-18 (1946)
Iljusjin Il-18 var et passasjerfly utviklet i Sovjetunionen av Iljusjin, og det første med betegnelsen Il-18 ( for det senere og mer kjente Il-18 se her ). Flyet fløy antageligvis første gang 17. august 1946, men ble aldri satt i serieproduksjon. Testresultatene etter evaluering av prototypen hadde vært tilfredsstillende, men passasjertrafikken var på dette tidspunktet for lav til at man så behovet for passasjerfly av denne størrelsen.
Il-18 var et lav-vinget monoplan med konvensjonelle vinger og haleparti. Det var utstyrt med fire Sjvetsov ASj-73 doble stjernemotorer med en ytelse på 2 300 hk hver. Il-18 hadde en passasjerkapasitet på 66 passasjerer, en rekkevidde på opptil 2 800 km, og var det første sovjetiske passasjerflyet som ble utstyrt med trykk-kabin.
Rødlaks
Rødlaks (Oncorhynchus nerka), som også kalles indianerlaks, er en laksefisk i slekten stillehavslaks. Den lever hovedsakelig i den nordligste delen av Stillehavet og tilstøtende elver. Arten kan blir opptil 84 cm lang og veie opptil 7 kilo.
Rødlaksen er anadrom. Det vil si at den lever i havet, og går opp til elver for å gyte. Av lakseartene i Stillehavet er rødlaksens yngel unik, siden den er avhengig av å vokse opp i en innsjø. Gytingen må derfor foregå i en elv som har en innsjø i vannstrengen, og her lever smolten i ett til to år, før den vandrer ut i havet. Rødlaksene vender tilbake for å gyte omtrent fire år etter at de ble født, og mellom juni og september svømmer de opp i elvene for å gyte. Både hann- og hunnlaksen gjennomgår da en stor fysisk forandring. Begge kjønn skifter farge fra blå-/sølvfarget til å få en intens rødfarget kropp og et hode i grønnlig farge. Hannen utvikler i tillegg også en pukkelrygg og en krokete overkjeve. Etter gytingen dør alle rødlaksene, og de blir liggende i den samme elva som de ble født i.
En betraktelig mindre underart av rødlaks, kalt kokanee, lever hele livet i innsjøer.
Den magnetiske nordpol
Den magnetiske nordpol ligger ikke i en fast posisjon, men flytter seg langsomt. På 1990-tallet lå den magnetiske nordpolen på Ellef Ringnes' øy, en av Dronning Elizabeth-øyene i Canada, og har senere beveget seg utover Nordishavet.
Ekspedisjoner
Den første ekspedisjonen som fant den magnetiske nordpol var ledet av James Clark Ross, som fant den ved Cape Adelaide på Boothia Peninsula den 1. juni 1831.
I en episode av det engelske TV-programmet Top Gear i 2007 kjørte programlederen en ombygd Toyota Hilux over isen til den posisjonen de beskrev som «nordpolen». Dette var i virkeligheten den posisjonen der den magnetiske nordpol befant seg i 1996.
Magnetisk nord- og sydpol bytter plass
Den magnetiske nordpol og sydpol har byttet plass mange ganger, det har som regel gått 200,000–300,000 år mellom hver gang. Men nå er det omkring 786,000 år siden polene byttet plass forrige gang. Selv om det nå er gått så lang tid og at magnetfeltet de siste 160 år har blitt svakere, noe som kan tyde på en snarlig polvending, mener forskerne at det går minst 500 år før det skjer.
Forskernes data viser at jordas magnetfelt svekkes i tiden opp mot et polskifte, men en datasimulering viser at magnetfeltet aldri forsvinner helt. Svekkelse i magnetfeltet gjør jorda mer utsatt for stråling fra rommet.
Referanser
Nordpol Biegun północny
Radarpar
Radarpar er en betegnelse på to personer som har et svært godt samspill eller jobber effektivt sammen. Referansen til radar har blitt forklart på forskjellige måter, bl a at de to personene blir styrt av en radar eller at de kan lese tankene til hverandre med radar. Den mest plausible forklaringer kan være fra 1942, da fly i så tett formasjon, at datidens radar ikke klarte å separere disse ble kalt radarpar. Ifølge en annen teori har uttrykket sitt opphav i Radovan og Vukomir Râdar, to eneggede tvillinger og stumfilmkomikere fra datidens Jugoslavia (nærmere bestemt nåtidens Slovenia) som med sine Helan og Halvan-inspirterte filmer var svært populære i en kort periode i Norge i 1930-årene.
Innen idrett brukes uttrykket ofte om to spillere som individuelt sett ikke har ferdigheter nok til å være på topp, men som sammen utfyller hverandre slik at de oppnår gode resultater. Begrepet ble antakelig første gang brukt i norsk om Rosenborg-spissparet Odd Iversen og Harald Sunde.
Ordet radarpar ble allerede i 1969 betraktet som en klisjé i norsk språk.
Anita Horvat
Anita Horvat (født 7. september 1996) er en slovensk friidrettsutøver som konkurrerer i sprintløp.
I 2021 representerte hun landet sitt under Sommer-OL 2020 i Tokyo på 400 meter der hun ble utslått i førsøksheatet.
Rabobank (bank)
Rabobank (Coöperatieve Centrale Raiffeisen-Boerenleenbank B.A.) er en nederlandsk bank-institusjon med kontorer over hele verden, primært i Nederland. Selskapet ble etablert i 1972.
Rabobank har vært hovedsponsor for sykkellaget Rabobank siden 1996.
Freivatnet
Freivatnet er en innsjø i Kristiansund kommune. Den ligger på Frei i Møre og Romsdal fylke. Vannet ligger øst for Storbakken og Riksvei 70. Overflaten ligger 60 moh. Avløpselv er Freielva i sørlig retning. Elva munner ut i fjorden, øst av Freineset og Frei kirke. Vatnet har tidligere vært brukt til skøyteløp om vinteren; av lokale idrettsfolk.
Beth Stern
Beth Stern (født Beth Ostrosky 15. juli 1972 i Pittsburgh i Pennsylvania) er en amerikansk modell og skuespiller.
Ostrosky har vært avbildet på forsiden av FHM tre ganger, og bladets lesere har valgt henne inn på listen over «100 Sexiest Women of the Year» (Årets 100 mest sexy kvinner) i 2002, 2003, 2004 og 2007.
RAL
RAL er et fargesystem utviklet i 1925 av Deutsches Institut für Gütesicherung und Kennzeichnung e.V. (RAL) for å skape et enkelt system for å vise ulike farger. Det begynte med 40 farger, men består nå av nærmere 200 i det som kalles RAL Classic, og ytterligere i det som kalles RAL Design.
RAL står for Reichsausschuss für Lieferbedingungen («Rikskomité for leveransebetingelser»).
Med RAL menes vanligvis RAL Classic, der fargene betegnes med et firesifret nummer. Blant RAL-fargene finnes, til forskjell fra NCS-fargene, blant annet fluoirserende farger. Videre angir ikke RAL-kodene, til forskjell fra NCS-kodene, hvordan fargen skal blandes, selv om de er i systematisk ordning.
Akiptera
Akiptera er en gruppe av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, slanke, brokete fargede trebukker. Pronotum er forholdsvis lite, dekkvingene lange og smale og nokså tynne, dekker ikke hele bakkroppen.
Utbredelse
Slekten er utbredt i Australia.
Heteropsyllus rostratus
Heteropsyllus rostratus er en art av leddete hoppekreps innen en slekt som ble beskrevet første gang av T. Scott i 1894. Den er et dyreplankton som utgjør føde for blant annet fiskeyngel. Arten lever av alger og plankton.
Denne arten ble første gang beskrevet av Georg Ossian Sars i 1920.
John Langdon (kunstner)
John Langdon (født 19. april 1946) er en amerikansk kunstspesialist eller typograf som har spesialisert seg i å lage ambigrammer. Langdon fikk hans bachelonargrad i engelsk fra Dickinson College. Han er mest kjent for ambiagramene han designet i Dan Browns roman Engler og Demoner. Som en heder til John Langdon ble hovedpersonen kalt Robert Langdon.
Langdon jobbet som en reklamelogodesigner i 1980-åra i Philadelphia og New York. Han er nå en professor i typografi. Han jobber både med ambigram, maling, finere kunst, fremmedspråk og filosofi.
Langdom har også skrevet boka Wordplay: The Philosophy, Art, and Science of Ambigrams (ISBN 0-7679-2075-9) (2005) som inneholder et forord av Dan Brown.
Bjørn Berg
Bjørn Erling Berg (født 5. mars 1959) er tidligere bassist i bandet Baiage til i 1979. Bandet kom til finalen i norgesmesterskapet i rock i 1978.
Da Baiage ble oppløst ble han vokalist i Vazelina Bilopphøggers. I 1981 overtok Viggo Sandvik plassen som vokalist i Vazelina Bilopphøggers. Han ga seg som artist på grunn av kjemistudier.
Bjørn Berg bor på Lillo ved Lena i Østre Toten og har siden 1997 vært overingeniør i GLT-avfall som er et interkommunalt selskap mellom Gjøvik, Østre Toten, Vestre Toten, Nordre Land og Søndre Land.
Han har tidligere arbeidet ved SI, (Senter for Industriforskning) med undersøkelser av miljøgifter i organisk slam.
Han har doktorgrad innen organisk analytisk kjemi.
Radio Midt-Østerdal
Radio Midt-Østerdal – tidligere Radio Åmot.
Radio Åmot hadde oppstart i 1989. Radioen ble etablert i 1991 som en lokalradio for Åmot kommune. 1. mai 1993 flyttet radioen inn i nye lokaler i Stallgården i Rena sentrum. Her var basen inntil radioen flyttet inn i et studio i Prestegårdsveien. Radioen har i mange år hatt egne sendinger og dekket Birkebeinerrennet. Ansvarlig redaktør er Einar Øfstaas og teknikker Kristian Lieng
Liste over Danmarks dronninger
Liste over Danmarks dronninger er en liste over Danmarks dronninger fra 800-tallet og frem til vår tid. Av listen fremgår det også hvem som var deres foreldre og hvilken konge de var gift med. Listen inneholder to regjerende dronninger; Margrete I og Margrethe II av Danmark.
Tyra Danebod kjenner man fra runesteiner, blant annet Jellingsteinene, og hun innleder dronningrekken. Opplysningene om de forskjellige dronningene fra historisk tid er svært sparsomme. For enkelte av dem er man også usikker på identiteten.
André Frédéric Cournand
André Frédéric Cournand (født 24. september 1895 i Paris, død 19. februar 1988 i Great Barrington i Berkshire County i Massachusetts) var en fransk-amerikansk lege, fysiolog og nobelprisvinner. Han ble tildelt Nobelprisen i fysiologi eller medisin i 1956 sammen med Werner Forssmann og Dickinson W. Richards, for deres oppdagelser vedrørende hjertekateterisering og patologiske forandringer i sirkulasjonssystemet.
Cournand ble også tildelt Albert Lasker Basic Medical Research Award 1949.
Norges Lastebileier-Forbund
Norges Lastebileier-Forbund (NLF) er en partipolitisk uavhengig næringsorganisasjon, - og arbeidsgiverorganisasjon for virksomheter som driver eller administrerer lovlig godstransport i Norge og utlandet. Forbundets formål er å utvikle den lovlige godstransport på vei på en samfunnsmessig ansvarlig og miljømessig bærekraftig måte. Samtidig skal medlemmenes økonomiske, faglige og sosiale interesser ivaretas.
Historie
23. mars 1935 slo en rekke lokale lastebileierforeninger fra flere steder i Norge seg sammen og dannet landsforbundet Norges Lastebileier-Forbund, som i begynnelsen var en ren næringsorganiasjon. Rolf B. Børresen var første formann. Den første tiden var medlemstallet 500 medlemmer med cirka 1 000 biler. En av forbundets viktigste kampsaker i begynnelsen var å få innført en generell bevillingsplikt for all ervervsmessig biltransport. I 1995 vedtok representantskapet at NLF også skulle bli en arbeidsgiverorganisasjon.
Organisasjon
NLF er medlem av International Road and Transport Union (IRU), Nordic Logistics Association (NLA) og Nordisk vägforum (NVF). NLF driver et aktivt næringspolitisk arbeid. Forbundet tilbyr sine medlemmer juridisk bistand, teknisk bistand, sikkerhetsrådgivning og miljørådgivning. I tillegg tilbys HMS-systemer for store og små bedrifter. NLF organiserer også Kollegahjelpen, et støtteapparat for sjåfører som har opplevd ulykker, nestenulykker, ran eller andre sjokkartede opplevelser i forbindelse med jobben. NLF gir ut NLF Magasinet, et medlemsblad med opplag på cirka 15 000.
Styreleder
Forbundet er organisert i fem ledd: Landsmøtet, Representantskapet, forbundsstyret, fylkes-/regionavdelingene/regionene og lokalavdelingene.
Landsmøtet
Landsmøtet er forbundets høyeste besluttende myndighet og holdes hvert annet år innen junimåneds utgang. Representanter valgt av fylkesavdelingene/regionene er de eneste med stemmerett på landsmøtet.
Representantskapet
Representantskapet er forbundets nest høyeste organ og møtes hvert år innen utgangen av april måned.
Forbundsstyret
Forbundsstyret er ansvarlig for forbundets virksomhet mellom landsmøtene. Forbundstyret representerer forbundet i alle forhold og forplikter dette. Administrerende direktør ansettes av styret.
Styret består per 1.12.2017 av følgende personer:
Beck – Spor i mørket
Beck - Spor i mørket (svensk tittel: Beck – Spår i mörker) er en svensk thriller fra 1997. Dette er den åttende og siste filmen i den første utgaven med Peter Haber og Mikael Persbrandt i hovedrollene.
Norges Lastebileier-Forbund
Regionene
Norge er delt i syv regioner, som hver betjenes av en regionssjef
Beck – Spor i mørket
Handling
Bestial mord er begått på tilfeldig utvalgte passasjerer i Stockholm Metro. Martin Beck, sammen med sin kollega Lena Klingström, er på fjellferie, men mot sin vilje blir han involvert i saken. Med massivt press fra publikum, så vel som media og senior politibetjenter, får Beck og teamet hans endelig et innblikk i en forferdelig virkelighet som ikke ble antatt å eksistere. Filmen er tillatt fra fylte 15 år.
Norges Lastebileier-Forbund
Medlemskap
Norges Lastebileier-Forbund baserer seg på bedriftsmedlemskap. NLF representerer alene og gjennom Norsk Transportforum (NT) 3200 bedrifter som opererer ca 20 000 lastebiler/ vogntog og lettere nyttekjøretøyer. NLFs/NTs medlemsbedrifter har 25 000 sysselsatte og omsetter for ca 30 milliarder kroner.
Beck – Spor i mørket
Om filmen
Beck - Spor i mørket er kjent som Sveriges første virkelige cyberpunkfilm. Det var i utgangspunktet stor usikkerhet om filmen i det hele tatt kunne filmes, da SL i utgangspunktet nektet å slippe filmselskapet inn i T-banen. SL fryktet at passasjerene kunne bli skremt av ideen om at alle lysene i metroen kunne slås av (som de i praksis ikke kan). Filmteamet begynte å utforske muligheten for å filme filmen et annet sted, men fant ingen T-bane som var tilstrekkelig lik Stockholms metro. Forutsetningen for å filme på T-banen var at visse ting ble forfalsket, for eksempel lysene som slukkes gjennom hele T-banen når strømmen går, noe den ikke gjør i virkeligheten. Filmen er filmet i tunneler og tunneler rundt Stockholm. Flere av skuespillerne i Beck-serien anser denne episoden som den beste i serien.
Norges Lastebileier-Forbund
Kollegahjelpen
Kollegahjelpen ble startet av NLF i 1995. Det er en støtteordning som består av medlemmer i NLF som alle arbeider på frivillig basis. De utgjør et landsdekkende nettverk og tilbyr støtte og praktisk hjelp til yrkessjåfører som har vært i en ulykke i forbindelse med jobben. Kollegahjelpen organiseres av NLF. I 2003 fikk ordningen Jobb for livet-prisen av Rådet for psykisk helse.
Eksterne lenker
NLFs hjemmesider – www.lastebil.no
NLFs Facebookside - https://www.facebook.com/lastebil/
Damallsvenskan 2012
Damallsvenskan 2012 var den 25. sesongen av Damallsvenskan, det høyeste serienivået for fotball for kvinner i Sverige. Sesongen varte fra april til oktober, med pause i anledning OL i London.
LdB FC var regjerende mestre, og AIK (rykket ned i 2010-sesongen) og Vittsjö GIK (for første gang) var nyopprykkede lag.
Tyresö FF lå fem poeng bak LdB FC Malmö med to kamper igjen, men LdB spilte uavgjort og Tyresö vant. Dermed var det tre poengs avstand innen siste runde, som ble vunnet av Tyresö, som hadde bedre målforskjell og dermed vant serien.
Nedrykk ble det på Djurgårdens IF og AIK. AIK gikk dermed rett ned igjen, mens Djurgården rykket ned for første gang.
22. serierunde i Eliteserien 2017
22. runde i Eliteserien i fotball for menn 2017 startet med –  lørdag 16. september, hoveddelen av kampene ble spilt søndag 17. september 2017, mens runden ble avsluttet med –  Mandag 18. september
Kampfakta
'''Lørdag 16. september''' <div id="Stabæk v Strømsgodset"> '''Søndag 17. september''' <div id="Lillestrøm v Kristiansund"> <div id="Tromsø v Sarpsborg 08"> <div id="Rosenborg v Vålerenga"> '''Mandag 18. september'''
Kong Youde
Kong Youde (, pinyin: Kǒng Yǒudé; død 7. august 1652) var en eventyrer og offiser som tjenestegjorde under krigsherren Mao Wenlong frem til Maos død i 1629.
I 1634 tilkom også nok en tidligere av Maos offiserer, Shang Kexi. De tre deltok i flere felttok for Qing-duynastiet, og bidto til Ming-dynastiets sammenbrudd.
Kong Youde hevdet å nedstamme fra Konfucius. Dette ble også fastholdt av Qing-tidens biografier, men er blitt ansett som feilaktig. I Qufu ble han til og med nektet å besøke Konfuciusgravfeltet fordi man ikke anderkjente hans påstand.
Ochrus
Ochrus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, lyst brunlige trebukker. Antennene er lengre enn kroppen, pronotum ovalt, dekkvingene smale og jevnbrede.
Utbredelse
Slekten er utbredt i den nordlige delen av Sør-Amerika og Vestindia.
Ólafur Örn Bjarnason
Ólafur Örn Bjarnason (født 15. mai 1975) er en tidligere islandsk fotballspiller som er trener for FK Fyllingsdalen i Bergen.
Fra 2004 til 2010 spilte han for norske Brann.
Klubbkarriere
Bjarnason startet sin karriere i Grindavík, der han debuterte i 1995. I 1998 gikk han til den svenske klubben Malmö FF, før han i 2000 reiste tilbake til Grindavik. I 2004 gikk han videre til SK Brann, der han spilte samtlige seriekamper i 2004-sesongen. Han etablerte seg også på det. I 2006 forsvarte Bjarnasson plassen i Branns midtforsvar. Sammen med landsmannen Kristjan Örn Sigurdsson var de tippeligaens beste stopperpar og ble kalt for Örneredet.
Han returnerte til Grindavík i august 2010 som spillende manager. Med 213 offisielle kamper for Brann, er han den utenlandske spilleren med flest kamper for klubben og den spilleren med 11. fleste kamper totalt.
Landslagskarriere
Bjarnason spilte 28 landskamper for det islandske landslaget. Han debuterte i en privatlandskamp mot Sør-Afrika som innbytter for Sverrir Sverrisson.
Trenerkarriere
24. juni 2010 returnerte han til Knattspyrnudeild UMFG og erstattet Milan Stefán Jankovic som trener.
Gunda
Gunda er en variant av kvinnenavnet Gunn som har opprinnelse i de norrøne ordene gunnr som betyr «kamp», «strid» eller «krig», eller det tilsvarende gammelhøytyske ordet gund med samme betydning.
Utbredelse
Tabellen nedenfor gir en detaljert oversikt over populariteten til fornavnet Gunda i noen av de landene hvor statistikk er tilgjengelig.
Gunda var et populært navn på norske jentebarn på 1880-tallet.
Betzy Sneedorff
Elisabeth (Betzy) Sneedorff (født Tønder 19. september 1790, død 12. mars 1875 ) var dansk-norsk hoffdame først hos Christian Frederiks første ektefelle Charlotte Frederikke og deretter hos hans to søstre; Juliane Sofie og Louise Charlotte. Hun var hoffdame hos dronning Desideria av Sverige og Norge.
Gunda
Eksterne lenker
Gunda
Betzy Sneedorff
Hun var datter av Hans Christian Sneedorff og Marie Elisabeth Tønder og ble gift 19. februar 1816 i Brockdorffs palé på Amalienborg med Erik Theodor Christian Bernhard Anker, sønn av Carsten Anker.
Lindebergparken
Lindebergparken er en park i drabantbyen Lindeberg i Oslo, ferdig anlagt i 2017.
Parken er ca. 10 dekar stor og ligger ved Lindebergåsen, Lindebergveien og Pilestien sydvest på Lindeberg. Turveien gjennom parken har dels grusdekke, dels på en 60 meter lang bro langs den bratte siden av bekkedalen langs Lindebergbekken. I parken er det et torg for opphold, akebakke, ballplass, treningsområde med klatrevegg, buldrevegg og slakk line, og om vinteren er det skøytebane.
Parken var en del av Groruddalssatsingen og prosjektet Grønn tverrforbindelse i Groruddalen. Prosjektperioden var 2013 til 2017, byggherre var Bymiljøetaten og ansvarlig landskapsarkitekt Grindaker AS. Den ble åpnet 13. mai 2017.
Apadana
Apadana (persisk: آپادانا) er en stor sal hvor taket er holdes opp av søyler. Det mest kjente eksempelet er det store kongelige audienssalen og søylegangen i Persepolis på Akamenide-dynastiets Perserriket. Det ble bygget på første halvdel av 400-tallet f.Kr. som del av den opprinnelige formgivning av Dareios den store. Dens konstruksjon ble fullført av Xerxes I av Persia. Moderne forskning «demonstrerer apadanarelieffenes metaforiske vesen som idealisert samfunnsorden.»
Harstad Orienteringslag
Harstad Orienteringslag (stiftet 20. februar 1967 ) er en norsk orienteringsklubb med base i Harstad. Klubben har i overkant av 100 medlemmer.
Kong Vinter
Kong Vinter er en personifikasjon av vinteren. Skikkelsen forekommer i enkelte kunsteventyr, først og fremst i Nord-Europa. Kong Vinter er dessuten vanlig metafor for denne årstida, samt snøen og naturkreftene da, særlig i aviser og andre medier. Litt sjeldnere kan skikkelsen på norsk også kalles Kong Bore, eller bare Bore, en figur som i tillegg representerer nordavinden og noen ganger også jula. Kong Vinter likner på Fader Frost, en eventyrfigur i russisk og østeuropeisk folketradisjon, og har vært med på å forme hvordan den moderne julenissen blir framstilt.
Kong Vinter i fortellinger
Den svenske barnebokforfatteren og illustratøren Elsa Beskow forteller i sin bildebok Oles skitur (Olles skidfärd) fra 1907 om figurene Kong Vinter, Onkel Rimfrost, gamle Mor Tø og Prinsesse Vår (Kung Vinter, Farbror Rimfrost, Gumman Tö og Prinsessan Vår). Illustrasjonene der viser Kong Vinter med langt istappskjegg, kappe og krone, sittende på en hvit trone i isslottet sitt med to hvalrosser på hver side. Oles skitur har kommet i en rekke opplag siden, og på fjorten språk, og har dermed preget forestillingene av disse skikkelsene hos mange barn. På tysk har boka tittelen Olles Reise zu König Winter, «Oles reise til kong Vinter». På svensk kalles for øvrig kong Vinter både Kung Vinter, Kung Bore og Kung Frost.
En julefortelling om «Herr Vinter» (herr Winter) i en populær tysk Bilderbogen fra 1848 viser en gammel, tykk mann med skjegg og sid kappe med en krans av kristtorn rundt den spisse hetta, som en slags Sankt Nikolaus uten bispestav og mitra. Denne vinterfiguren har, sammen med den eldre folketroen på nisser og tradisjonen med Sankt Nikolaus som gaveutdeler, påvirket moderne framstillinger av julenissen.
En fantasyhistorie av Ursula K. Le Guin fra 1969 er Winter's King («Vinterens konge»), og en historisk fantasyroman av Bernard Cornwell fra 1995 er The Winter King («Vinterkongen»). The Winter King er også tittelen på en historisk roman av Lillian Stewart Carl og en barnebok av Dean Morrissey.
Liknende skikkelser og forestillinger
Det er flere personifikasjoner av vinteren og skikkelser forbundet med den i andre tradisjoner:
Stephen Lee
Stephen Lee (født 12. oktober 1974 i Trowbridge) er en engelsk profesjonell snookerspiller.
Lee ble profesjonell i 1992 etter at han vant det engelske amatørmesterskapet og har til sammen vunnet fire rankingturneringer, sist Welsh Open i 2006 hvor han slo regjerende verdensmester Shaun Murphy 9–4. Han har holdt seg rundt åttendeplass på verdensrankingen siden 1999 og var sesongen 2000/2001 rangert som nummer fem, som er hans beste plassering. Foran sesongen sesongen 2007/2008 er han rangert som nummer tretten. I januar 2008 spilte han seg frem til finalen i Masters, men tapte 3–10 for Mark Selby.
Hugo Theorell
Hugo Theorell ble født i Linköping som sønn til militærlegen Thure Theorell og Armida Bill. Han studerte ved Katedralskolen i Linköping, og ble senere student ved Karolinska Institutet. Han var en av Gösta Mittag-Lefflers studenter, og dette ga ham muligheten til å studere ved Institut Pasteur i Paris samt hos Walther Nernst i Berlin. Disse studieoppholdene skaffet ham nye, gode kontakter. Han tok doktorgrad i fysiologisk kjemi ved Karolinska institutet i 1930, med en avhandlinger om lipoidene i blodet. I en periode jobbet han som Rockefellerstipendiat for Otto Heinrich Warburg.
Stephen Lee
Han gjør seg bemerket ved at han har usedvanlig høy vekt til å være en profesjonell idrettsutøver. Ronnie O'Sullivan skrev i sin selvbiografi at en mulig forklaring på Lee sin høye vekt kunne være at han hadde utviklet en avhengighet til mat på grunn av det høye presset snooker medførte.
Hugo Theorell
I årene 1932–36 hadde han tjeneste som laborator ved Uppsala universitet, og ble utnevnt til professor og direktør for Nobelinstituttets biokjemiske avdeling i 1937. I 1959 ble han professor i biokjemi ved Karolinska institutet og emeritus i 1970.
I sin forskning jobbet Theorell med enzymkjemi samt med å utvikle antibiotika for tuberkulose, det siste sammen med Hans Davide. Han var spesielt fremtredende med sin forskning på aerob respirasjonsfermentering, forbrenning av alkohol i leveren og myoglobin.
Theorell ble i 1942 valgt inn i Kungliga Vetenskapsakademien som akademimedlem nummer 898.
I 1955 ble han tildelt Nobelprisen i fysiologi eller medisin for sine råd om oksiderende enzymer
Han var gift med konsertpianisten Margit Alenius, og sammen fikk de barna Töres Theorell, Klas Theorell og Henning Theorell. Ved siden av sin vitenskapelige gjerning var Theorell også fiolinist. Han var i slekt med justisombudsmannen Sven Lorens Theorell.
Nettsted
Et nettsted (engelsk website eller web site) er en samling av relaterte nettsider som vanligvis ligger under samme domenenavn. Nettsteder er tilgjengelige i et nettverk, som regel internett, men kan også være i et lokalt datanett. Nettstedets sider kan aksesseres gjennom URL-er. Summen av alle offentlig nettsteder utgjør til sammen World Wide Web (av og til fornorsket verdensveven).
Inngangssiden på nettstedet en kommer til når en besøker et domenenavn uten å angi hvilken spesifik side de skal besøke er ofte kalt hjemmesiden, startsiden, eller forsiden. Nettsteder består av en samling tekstdokumenter, nettsider. Disse består av tekst med formateringskoder i markeringsspråket HTML. Sidene kan inkludere bilder fra medieelementer som er lagret på andre nettsteder, og lenker til andre nettsteder. En nettside kan inkludere elementer fra andre nettsteder ved hjelp av egnede teknologier (som for eksempel RSS). Nettsider blir hovedsakelig aksessert og transportert over hypertekstoverføringsprotokollen HTTP. Brukerapplikasjonen, oftest en nettleser, viser vanligvis innholdet på nettsiden i henhold til markeringsinstruksjonene på en dataskjerm.
Sidene på et nettsted kan være organisert på flere måter. Ofte gjenspeiler sidene hvordan nettsidene ligger lagret i filsystemet på webtjeneren (skråstrek i URL-en, /, representerer da en mappe/katalog i filenes lagring). I nettsteder laget med nyere publiseringssystemer er nettsideinnholdet på nettstedet (vanligvis) ikke lagret som filer, men normalt i databaser. Organiseringen av sidene på nettstedet og URL-strukturen er da styrt av innstillinger i publiseringssystemet. I tillegg til å navigere mellom sidene gjennom lenker i teksten, har de aller fleste nettsteder navigasjonsmenyer (oftest til venstre, eller toppmeny) for å hjelpe brukerne til å finne fram til siden(e) de er på leting etter.
Theodor Kjerulf
Slekt
Theodor Kjerulf var sønn av ekspedisjonssekretær Peder Kjerulf og bror av komponisten Halfdan Kjerulf. Han giftet seg med Marie Agnes Christiane Anker, datter av Erik Theodor Christian Bernhard Anker og Betzy Sneedorff.
Biografi
Kjerulf fikk sin utdanning ved Det Kongelige Frederiks Universitet, der han senere ble tilsatt som professor (1866), samt i Heidelberg under professor Bunsen. I 1855 publiserte han sin avhandling Das Christiania Silurbecken, chemisch-geognostisch untersucht. Året etter, i 1856, tok han initiativ til Norges geologiske undersøkelse, og ble direktør for denne i 1858.
Som geolog var han empiriker, og stilte seg kritisk til kjente teorier som manglet empirisk fundament, slik som arvelighetslæren og Darwin, som Kjerulf kommenterte og kritiserte via korrespondanse med denne. Kjerulf viste i 1854 at Oslofeltets granitter dannet ved krystallisasjon av smeltet magma og vant H.K.H. Kronprinsens gullmedalje året etter for avhandlingen «Om Dannelsesmaaden af de uskiktede Bergarter i Kristiania Overgangsformation». Han var også den første til å fremsette teorien om isavsmelting i Oslofeltet og dermed dannelsen av israndavsetninger.
Jens Esmark hadde oppdaget istiden i Norge i 1823 ved sammenligning av morener ved Haukalivatnet (nær havnivå) og utløpere av Jostedalsbreen.
Han veiledet blant annet Waldemar Christopher Brøgger og Hans Reusch. Av utgivelser kan nevnes et verk som oppsummerer et av hans viktigste arbeidsområder, geologien i det sydlige Norge; Udsigt over det sydlige Norges geologi. Kjerulf har fått isbreen Kjerulf på Sør-Georgia oppnevnt etter seg, og han ble også avbildet på et norsk frimerke (1974). Hans undersøkelser resulterte i ca. 25 geologiske rektangelkart som ble utgitt i perioden 1870-1890.
Hans diktergjerning er mindre kjent, men han gjennomførte blant annet en reise i norske bygder, og traff Myllarguten (1847). Kjerulf var på vei over Haukeli og oppsøkte Myllarguten fordi han var nysgjerrig på ham. Skildringen han gir, er preget av større forståelse for folkemusikken enn det som var vanlig i samtiden:
"Men der var baade Luur og Lok og en heel Buskap med klingende Bjælder oppe i hans Spil. Snart var det lutter Løb og Triller, Tonerne haglede saa tæt paa hinanden, at Øret neppe kunde følge dem, snart faldt han ligesom hen og aandede sig bort i Klage." Han er ellers enig med Ole Bull i hans bedømmelse av Myllarguten.
Han utga noen samlinger av sine dikt, og oppnådde internasjonal leserkrets.
Lyrikk
Kjerulf bidro også med teksten Længsel til Frederick Delius' musikkstykke. Han bidro også til Nordisk familjebok, 1884 og 1911.
Scomber
Scomber er en slekt av makreller.
Kroppen er langstrakt og ganske rund i tverrsnitt. Øynene har øyelokk og ryggfinnene sitter langt fra hverandre. Første ryggfinne har 8–13 piggstråler og andre ryggfinne 12 bløtstråler. Det er fem småfinner på ryggsiden og fem småfinner på buksiden. Det er to små langsgående kjøler ved basis av halefinnen, men ingen stor kjøl midt på sporden.
Skjellene bak hodet og rundt ryggfinnene er større enn på resten av kroppen, men det er ikke noe velutviklet panser. Ryggen er stålblå med utydelig bølgeformede striper. Buken er sølvfarget eller gul. Det er aldri noen rader av svarte flekker ved basis av ryggfinnene som hos den nærstående slekten Rastrelliger. Alle arter, unntatt makrell (S. scombrus), har svømmeblære. Maksimal lengde er rundt 50 cm, og vanlig lengde er opptil 30 cm.
Alle artene svømmer pelagisk i de øvre vannlagene i kystfarvann. På grunn av at den mangler svømmeblære, kan makrell raskt endre dybde, og denne arten står dypt om vinteren. Scomber forekommer i alle tempererte farvann, mens Rastrelliger overtar i det tropiske indopasifiske området.
De er utpregede stimfisker som svømmer sammen med andre individer med samme størrelse. Noen ganger inngår andre arter, som hestmakreller, i stimene. Makrellene er planktonetere, som filtrerer hoppekreps og andre krepsdyr fra vannet. Store individer tar også små fisk og blekkspruter. Selv blir de jaktet på av tunfisk, seilfisker, delfiner, seler og pelikaner. Larvene er kannibaler inntil de er så store at de begynner å svømme i stim.
I denne artikkelen følges FishBase som regner spansk makrell (S. colias) i Atlanterhavet som en egen art. Hos Collette & Nauen og i FAOs fangststatistikk regnes denne populasjonen som en underart av stillehavsmakrell (S. japonicus).
Scomber er blant de viktigste av alle fiskeslag i kommersielt fiske, og årlig fangst ligger på rundt 2,4 millioner tonn. Spesielt viktig er stillehavsmakrell i vid betydning der fangsten i 2010 var på 1,6 millioner tonn. Det vanligste fiskeredskapet er ringnot, men makreller fiskes også på mange andre måter.
Friedrich Gottlieb Klopstock
Friedrich Gottlieb Klopstock (født 2. juli 1724 i Quedlinburg, død 14. mars 1803 i Hamburg) var en av de mest betydningsfulle dikterne i tysk litteraturhistorie, og en sentral figur blant sin tids intelligentsia. Som tilhenger av den franske revolusjonen ble han i 1792 utnevnt til æresborger i den franske republikken.
Bakgrunn
Friedrich Gottlieb Klopstock tok dype religiøse inntrykk fra foreldrehjemmet, og de fordypet under hans gymnasietid i Schulpforta i Kurfyrstedømmet Sachsen årene 1739-45. De klassiske språkstudier egget hans litterære ambisjon.
Forfatter
Inspirert av John Miltons episke dikt Paradise lost bestemte han seg for å skrive et religiøst epos om det høyeste emne en kristen poet kunne tenke seg, Messias.
Den første prosaskissen til Messias begynte Klopstock på mens han studerte teologi i Jena. Men alt året etter, da han hadde flyttet til Leipzig, Tysklands daværende litterære sentrum, valgte han i bevisst opposisjon mot fransk smak, heksameteret som den verdigste form for sitt dikt. De tre første sangene ble publisert i 1748 i tidsskriftet Bremer Beiträge og vakte straks oppsikt. Den berømte kritikeren Johann Jakob Bodmer inviterte ham til Zürich.
Inspirert av den storslagne sveitsiske naturen skrev Klopstock her en rekke oder, som viser fremover mot en ny epoke i den tyske litteratur. Hans rykte spredte seg, og da kong Fredrik V av Danmark gjennom J.H.E. Bernstorff tilbød ham 400 thaler i året så han kunne fullbyrde Messias, flyttet han i 1751 til København, der han siden - med unntak for et avbrudd i perioden 1758-63, ble værende til 1771. Først i 1773 var Messias ferdig, det verk som ved siden av Oden (1771) var grunnlaget for Klopstocks berømmelse. Det brede publikum, liksom forfatteren oppvokst med pietismen, leste Messias mer som en religiøs oppbyggelsebok. Men den litterært dannede klasse ble også grepet av den formelle djervheten, den patetiske tonen og den billedrike, men lite konkrete tone.
Også utenfor Tyskland spredte interessen for Klopstock seg. I Sverige påvirket han Thomas Thorild og Bengt Lidner.
Han flyttet senere til Hamburg. Han var tilhenger av den franske revolusjon og ble i 1792 utnevnt til æresborger i den franske republikk.
Øst-Tyskland under Vinter-OL 1976
Øst-Tyskland under Vinter-OL 1976. Femtini sportsutøvere fra Øst-Tyskland, tjueni menn og tretten kvinner, deltok i sju sporter under Vinter-OL 1976 i Innsbruck i Østerrike. De deltok i aking, langrenn, kunstløp, skihopping, skøyter, kombinert og skiskyting. Det var tredje gang som Øst-Tyskland stilte med egen OL-tropp i et vinter-OL, første gang var 1968 i Grenoble. Øst-Tyskland ble nest beste nasjon med sju gull-, fem sølv- og sju bronsemedaljer. Bobkjøreren Meinhard Nehmer, som vant gull i både toer- og firerbob, var Øst-Tysklands flaggbærer under åpningsseremonien.
Kjønn
Kjønn beskrives som «et sammensatt begrep som viser til ulike sosiale, biologiske og kulturelle aspekter ved menneskelivet som på ulike måter påvirker og er relatert til hverandre». Kjønn kan dermed studeres fra ulike perspektiver, avhengig av den kunnskapen som er relevant i den konkrete sammenhengen.
Biologisk kjønn
Biologisk kjønn betegner komplementære paringstyper – det vil si at paring bare er mulig mellom to individer av ulikt kjønn. De fleste arter har to ulike kjønn. Vanligvis kan disse to kjønnene inndeles i hannkjønn og hunnkjønn, som hos mennesket tilsvarer mann og kvinne. Disse kalles gjerne særkjønnet. Men noen organismer blir også født tvekjønnet, også mennesker. Disse individene kalles gjerne intersex. Hos alle arter med ulike kjønn finner man større eller mindre forskjeller mellom kjønnene i både kroppsbygning (morfologi), kroppsfunksjoner (fysiologi), levevis (økologi) og adferd. Biologisk kjønn blir kalt sex på engelsk.
Hannkjønn, hunnkjønn og andre kjønn
Den biologiske definisjonen på hann- og hunnkjønn ligger utelukkende i hva slags kjønnsceller (gameter) et individ produserer: Individer som lager (få) store, nesten ubevegelige kjønnsceller – såkalte eggceller – kalles hunner. Individer som lager (mange) små, vanligvis bevegelige kjønnsceller – såkalte sædceller eller spermier – kalles hanner. Mens eggceller inneholder mye næring for det blivende fosteret, kan sædceller betegnes som en cellekjerne med «hale» (flagell).